KUHMON VARHAISKASVATUKSEN ASIAKASKYSELY 2019      
KYSELYN TULOKSIA JA KEHITTÄMISKOHTEITA

Perheet ovat vastanneet kyselyyn sähköisellä lomakkeella helmikuussa 2019. Kyselyyn vastasi 34 vanhempaa, kun asiakasperheitä varhaiskasvatuksessa oli tuolloin 220. Vastausprosentiksi muodostui siis 15,4 %.
Asiakaskyselyn kysymykset olivat viisiasteikkoisia monivalintakysymyksiä. Lisäksi vastaajat ovat voineet kirjoittaa avoimesti kommentteja ja kehittämistoiveita. 
Esiopetus-/varhaiskasvatuspaikan yleisvaikutelma 
Yleisvaikutelmana huoltajien vastauksissa oli tyytyväisyys järjestettyihin esiopetus- /varhaiskasvatus- palveluihin ja se näkyy kaikissa vastauksissa koko kyselyn osalta. Yleisarvosana varhaiskasvatuksen laadusta oli 4.15.  
Esiopetus-/varhaiskasvatuspaikan järjestämiseen liittyvät asiat
Esiopetus-/varhaiskasvatuspaikan sopiminen on huoltajien mielestä sujunut hyvin. Varahoitojärjestelyt ja varhaiskasvatuksen www-sivut kaipaavat huoltajien mielestä parannusta.
Laskutuksen epätasaisuudesta oli tullut jälleen palautetta. Tavoitteena on saada laskut mahdollisimman tasaisesti joka kuukaudelle, mutta monet eri tekijät aiheuttavat sen, että laskuja saattaa tulla useampi samalle kuukaudelle.
Yhteistyö esiopetus-/varhaiskasvatuspaikan henkilökunnan kanssa
Joissakin vastauksissa tuli vahvasti esille se, ettei henkilökunta ole asiakaspalveluhenkistä. Tervehtiminen jopa jonkun vanhemman mielestä unohtuu henkilökunnalta. Tähän asiaan paneudumme jokaisessa yksikössä ja toivomme, että saamme aikaan muutosta.
Vanhemmat toivoivat enemmän tietoa lapsensa päivästä. Muutakin kuin että ”hyvin on mennyt päivä”. Tähänkin asiaan kehitämme jokaisessa yksikössä parempia toimintatapoja, jotta tietoa saataisiin enemmän.
Lapsen esiopetus-/varhaiskasvatuspaikan toimintaympäristö
Varhaiskasvatuspaikkojen toimintaympäristöt ovat huoltajien mielestä siistejä ja puhtaita. Myös ulko- ja sisätilat on todettu turvallisiksi ja leikkiä tukeviksi.
Kiusaamisasia nousi tässä kyselyssä esille muutamassa vastauksessa. Kuhmon kaupungin vasua ollaan päivittämässä ja kiusaamistilanteisiin on tulossa toimintaohjeet, jotka käydään henkilökunnan kanssa läpi. Vastauksista selviää, että vanhemmilla ei ole tietoa puututaanko varhaiskasvatuksessa kiusaamiseen vai ei (yli 60 % vastaajista).

Lapsen kokemukset esiopetus-/varhaiskasvatuspaikassa
Lasten kokemukset ovat olleet positiivisia esiopetuksesta/varhaiskasvatuksesta. Huoltajien mielestä varhaiskasvatus tukee lapsen myönteistä kuvaa itsestään ja lapsella on päivittäin riittävästi mahdollisuutta itseohjautuvaan leikkiin.

Asiakaskyselystä saatte tarkempaa tietoa varhaiskasvatuksen sivulla olevasta koonnista.
Palautteet käydään yksiköissä huolellisesti läpi ja kehitämme toimintaamme niiden mukaisesti! 

Kiitos teille, jotka vastasitte. Arvonta on suoritettu ja voittajalle ilmoitettu henkilökohtaisesti.

Yhteistyöterveisin Kuhmon varhaiskasvatuksen henkilökunta